# Casa Pere Moragas

La Casa Pere Moragas és un edifici situat al carrer de la Lluna, 23 del Raval de Barcelona. Com que no està catalogat, li correspon la categoria D (bé d'interès documental) atorgada per defecte a tots els edificis del districte de Ciutat Vella.

## Història

El 1853, el fuster Josep Botey i Riba, el seu germà Francesc, lampista, i l'argenter Eloi Coll i Rafel van promoure un gran bloc d'habitatges als nous carrers de la Lluna i de Cardona, projectat pel mestre d'obres Francesc Ubach. A tal efecte, el primer havia obtingut del comerciant i terratinent Rafael Sabadell i Permanyer l'establiment en emfiteusi d'una porció de terreny de 795 pams quadrats a la cantonada dels dos carrers, i tots tres es van comprometre a adquirir en emfiteusi a Rosa Nadal i Dodero (usufructuària) i als tutors del seu fill menor d'edat Manuel Sagnier i Vidal una porció del seu hort de 34.199 pams quadrats, dividit posteriorment en tres parcel·les individuals. Tanmateix, l'operació va quedar frustrada a causa de l'embargament de les d'Eloi Coll i Josep Botey per l'impagament de tributs a la Hisenda pública.
El 1855, Francesc Botey va restituir als Nadal-Sagnier una part de la seva parcel·la, i va vendre la resta (9.472 pams quadrats), incloent-hi els fonaments i les parets de l'edifici que s'hi havia començat a construir, al fabricant de midó Pere Moragas i Batlle i la seva esposa Josepa Magrans per 180 duros, pagant-ne 200 al picapedrer Joan Miquel i al paleta Joan Artés. La casa ja devia ser acabada l'octubre de l'any següent, quan els propietaris van reconèixer el domini als senyors emfitèutics, i la seva fàbrica hi va funcionar durant uns anys. Posteriorment, l'edifici fou heretat pel seu fill Jaume Moragas i Magrans.

## Vegeu també

* Casa-fàbrica Moragas
* Balneari Grau-Bassas

## Notes

* ↑ El 1797, el comerciant Antoni Nadal i Darrer va adquirir en emfiteusi a Manuel Capella i Clusa un hort al carrer d'en Ferlandina. A la seva mort, fou heretat pel seu fill Antoni Nadal i Vicent, que morí el 1846 i el llegà al seu renebot Manuel Sagnier i Nadal, fill de la seva neboda Rosa Nadal i Dodero i Lluís Sagnier i Vidal.
* ↑ Tenia una foneria de bronze al carrer del Dormitori de Sant Francesc (actualment Josep Anselm Clavé), 25, on fabricava bombes d'aigua per a l'extinció d'incendis.

## Referències

* ↑ «Fitxa 0 de Ciutat Vella». Catàleg de Patrimoni. Ajuntament de Barcelona.
* ↑ AMCB, Q127 Foment 659 bis C, 14-01-1853.
* ↑ AHPB, notari Lluís Gonzaga Pallós, manual 1.327/4, f. 674-682, 18-06-1852.
* ↑ «Rosa Nadal Dodero». geneanet. Julio Carlos García Castrillón.
* ↑ «Rosa Nadal Dodero». geneanet. Seminario de Genealogía Mexicana.
* ↑ «Manuel Sagnier Vidal». geneanet. Seminario de Genealogía Mexicana.
* ↑ «Establiment emfitèutic d'un hort al carrer d'en Ferlandina de Manuel Capella a Antoni Nadal i Darrer». Servidor documental de la saga Bacardí (Julio Carlos García Castrillón). AHPB, notari Josep Gerau Sayrols i Carreras, 06-01-1797.
* ↑ «Antonio Nadal Vicent». geneanet. Julio Carlos García Castrillón.
* ↑ AHPB, notari Jaume Rigalt i Alberch, manual 1.246/14, f. 510-525, 23-12-1846. Testament d'Antoni Nadal i Vicent.
* ↑ «Rosa Nadal Dodero». geneanet. Seminario de Genealogía Mexicana.
* ↑ «Luis Sagnier Vidal». geneanet. Seminario de Genealogía Mexicana.
* ↑ «Compromís com a enfiteutes dels germans Botey i Coll, con Manuel Nadal y Sagnier». Servidor documental de la saga Bacardí (Julio Carlos García Castrillón). AHPB, notari Jaume Rigalt i Alberch, manual 1.246/21, f. 43v-44, 27-01-1853.
* ↑ AHPB, notari Jaume Rigalt i Alberch, manual 1.246/21, f. 299-318v, 23-05-1853.
* ↑ «Escritura de censo hacia Botey por Manuel Nadal y Sagnier». Servidor documental de la saga Bacardí. Julio Carlos García Castrillón.
* ↑ «Escritura de censo hacia José Botey, por Manuel Nadal y Sagnier». Servidor documental de la saga Bacardí. Julio Carlos García Castrillón.
* ↑ Diario de Barcelona, 27-08-1853, p. 6079-6080.
* ↑ El Consultor. Nueva guía de Barcelona, 1857, p. 346, 554.
* ↑ El Consultor. Nueva guía de Barcelona, 1863, p. 168, 202.
* ↑ Diario de Barcelona, 28-10-1857, p. 8903.
* ↑ AHPB, notari Jaume Rigalt i Alberch, manual 1.246/23, f. 40-41v, 16-01-1853.
* ↑ AHPB, notari Jaume Rigalt i Alberch, manual 1.246/23, f. 660v-670v, 21-11-1855.
* ↑ AHPB, notari Jaume Rigalt i Alberch, manual 1.246/23, f. 670v-671, 21-11-1855.
* ↑ «Escritura de reconocimiento de los Moragas de censo irredimible hacia Manuel Sagnier i Nadal». Servidor documental de la saga Bacardí (Julio Carlos García Castrillón). AHPB, notari Jaume Rigalt i Alberch, 21-10-1856.
* ↑ El Consultor. Nueva guía de Barcelona, 1857, p. 320, 559.
* ↑ El Consultor. Nueva guía de Barcelona, 1863, p. 127, 251.
* ↑ Anuario Riera, 1896, p. 389.